Hentestokány NoSalty módra | NOSALTY
CímlapHentestokány NoSalty módra
Hentestokány NoSalty módra
Az egyik kedvenc retróságunk, amit otthon érdemes igazán elkészíteni, mert a kifőzdékben ritkán találni igazán jó darabot. Ez egy szaftosabb változat, harsanós uborkával - mennyei!
70 dkg sertéscomb (lehet tarja vagy lapocka is)
6 dl alaplé (vagy víz)
12 közepes db csemegeuborka
Klasszikusan rizzsel szokták tálalni, de ha nagyon benne vagyunk a főzőcskézésben, akkor a tojásos nokedli is nagyon jól áll neki.
alaplé bors csemegeuborka fokhagyma füstölt szalonna sertéscomb sertészsír só sűrített paradicsom vöröshagyma
A vörös- és fokhagymát finomra vágjuk, a szalonnát és a sertéscombot felcsíkozzuk (tokányra vágjuk).
Egy mélyebb, nagyobb serpenyőben vagy lábasban felolvasztjuk a sertészsírt, majd beletesszük a szalonnát, és kiolvasztjuk belőle a zsírt. Nem kell ropogósra sütni!
Hozzáadjuk a vöröshagymát, üvegesre pároljuk, majd hozzáadjuk a fokhagymát, és még 1-2 percig főzzük. Mehet bele a hús, fehéredésig keverjük, majd sózzuk, borsozzuk, felöntjük 3 dl alaplével, és lefedve jó fél órát főzzük közepes lángon.
Ha letelt, hozzáadjuk a sűrített paradicsomot, és felöntjük még 1,5 dl alaplével. Lefedve tovább rotyogtatjuk még egy fél órát.
Az uborkát is vékony kis csíkokra vágjuk, és hozzáadjuk a raguhoz. Ha szükséges, adunk hozzá még egy pici alaplevet, ez attól is függ, hogy bővebb vagy szűkebb szafttal szeretjük. Ha harsanósan szeretjük az uborkát, akkor még 5-10, ha puhán, akkor még 20 percig főzzük az egészet.
hasonló kategóriák: párolt hús, gombás húsok, grill húsok, malacsült, bélszín, nyúlpecsenyék, abált húsok, narancsos hús, konfitált húsok, virslis ételek